Diari Oficial de la Generalitat Valenciana


Sumari del DOGV 6959, del 06-02-2013 (2013/441)

Notificació de la sentència dictada en el juí verbal número 1670/2011.
----------------------------------------------------------------------

### Dades del document

Número de DOGV
:   6959

Data del DOGV
:   06-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/441


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí verbal número 1670/2011. [2013/441]  
Juí verbal 001670/2011-Y   
De: Enerhaus Import, SL.  
Procuradora: Ana Serrano Calduch.  
Contra: Muvit Discoteca, SL.  
Procurador/a: -  
En este procediment verbal seguit a instàncies d'Enerhaus Import, SL, contra Muvit Discoteca, SL, s'ha dictat la sentència que, literalment, diu el següent:  
«Sentència número 000151/2012   
Jutgessa que la dicta: Lourdes Noverques Martínez.  
Lloc: Castelló de la Plana.  
Data: 1 d'octubre de 2012.   
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist estes actuacions de juí verbal sobre la reclamació d'una quantitat, seguides davant d'este Jutjat amb el número 1670 de l'any 2011, a instàncies de la mercantil Enerhaus Import, SL, representada per la procuradora Ana Serrano Calduch i assistida pel lletrat Juan Aureli Fornies Pérez, contra la mercantil Muvit Discoteca, SL, en situació processal de rebel·lia.   
Dispositiva  
Estime íntegrament la demanda interposada per la mercantil Enerhaus Import, SL, representada per la procuradora Ana Serrano Calduch, contra la mercantil Muvit Discoteca, SL, en situació processal de rebel·lia, i condemne esta última a pagar a l'actora la quantitat de dos mil trenta-un euros i huitanta-nou cèntims (2.031,89), més els interessos per la quantitat esmentada produïts des de la data de la interpel·lació judicial i fins a fer-ne el pagament complet.   
  
Les costes causades en la tramitació d'este procediment aniran a càrrec de la part demandada.   
Notifiqueu esta sentència a les parts, fent-los saber que no s'hi pot interposar cap recurs, de conformitat amb el que disposa l'apartat primer de l'article 455 de la Llei d'Enjudiciament Civil, en la nova redacció que en fa la Llei 37/2011, de 10 d'octubre, segons el qual "les sentències dictades en tota classe de juí, les interlocutòries definitives i les altres que la llei expressament assenyale, seran susceptibles d'apel·lació, amb excepció de les sentències dictades en els juís verbals per raó de la quantia quan esta no supere els 3.000 euros".   
  
Porteu l'original al llibre de sentències.   
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.   
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data; jo, la secretària judicial en done fe.  
Castelló de la Plana, 1 d'octubre de 2012.»  
  
I atés que el demandat, Muvit Discoteca, SL, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 20 de desembre de 2012.- La secretària judicial: Soledad Juan Ruiz.